Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 975/13/8806	Košice, 19.2.2014
EEČ : 2-65-69-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno c Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
preto, že v   dobe od začiatku mesiaca september 2012 do 02. 12. 2013 neprispieval na výživu svojim deťom XXXXX a XXXXX, aj napriek tomu, že mu táto povinnosť vyplýva z rozsudku Okresného súdu XXXXX -okolie sp. zn. 12P/188/2011 zo d¨ľa 07. 11. 2011, ktorý nadobudol právoplatnosť d¨ľa 24. 11. 2011, a to sumou na Kamila vo výške 120 € mesačne a na Šimona sumou vo výške 100 € mesačne, čím mu takto vznikol dlh na výživnom vo výške 1.658,- €,

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ Veľká Ida sp. zn. ORP-1536/VI-KS-2013 zo d¨ľa 27. 12. 2013 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu konania bol vypočutý obvinený XXXXX, ktorý d¨ľa 10. 02. 2014 pri výsluchu uviedol, že d¨ľa 10. 02. 2014 uhradil dlžné výživné v plnej výške. 

	Túto skutočnosť potvrdila aj XXXXX d¨ľa 12. 02. 2014 pri výsluchu.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor